
Tisztelt Intézményvezető, kedves Kolléga!

Ezúton szeretnénk figyelmébe ajánlani a B.I.Z.N.I.SZ. – Kreatív Vállalkozói Kihívás Középiskolásoknak című országos, egyetemi versenyünket, amelyet az Óbudai Egyetem Keleti Károly Gazdasági Kara hirdet meg idén ősszel – az elmúlt 10 év sikeres marketing és közgazdasági versenyeinek hagyományaihoz hűen. A versenyhez nem feltétlen szükséges gazdasági tanulmányokat folytatni!

A program célja, hogy a vállalkozó szemléletű, kreatív, gondolkodni szerető diákokat játékos, mégis szakmai kihívások elé állítsa.

A verseny egy 4 feladatból álló online fordulóból és egy élő, döntő fordulóból áll a legjobb csapatoknak. Ezek interaktív, élményalapú, tanulást támogató feladatok (videók, üzleti tervezés, kreatív kampány, AI-használat), melyek fejleszthetik a diákok prezentációs készségét, gazdasági gondolkodását, csapatmunkáját.

Fontos, hogy a verseny ebben az évben is a felsőoktatási felvétel során az intézmények által adható 100 többletpontos rendszer egyik eleme, így diákjaik esetlegesen Karunkon történő továbbtanulását is támogathatják a részvétellel.  Az online fordulók teljesítésével minden diák 30, a döntőbe jutással 50, míg az elért helyezéssel 100 pontot gyűjthet.

A versenyre 4 fős csapatok jelentkezését várjuk (egy iskolából több csapat is részt vehet).

A regisztráció határideje: 2026. október 31. éjfél.

Részletek és regisztráció: https://kgk.uni-obuda.hu/biznisz/ 

Bízunk benne, hogy felkelti az érdeklődését ez a lehetőség, és továbbítja diákjai, kollégái felé is a felhívást. Kérjük, ha tehetik, helyezzék ki a mellékelt plakátot az intézményükben és jelezzenek vissza számunkra, ha a felhívást közzé tették diákjaik számára!

Köszönjük, hogy segít eljuttatni ezt a lehetőséget a tehetséges, érdeklődő fiatalokhoz! 
Kérdés esetén, keressenek bennünket bizalommal a biznisz@uni-obuda.hu címen!

Budapest, 2026.09.22.

         Prof. Dr. habil Garai-Fodor Mónika	                                           Mészáros Ádám                              	                   Dékán	                                                                   versenyszervező

